**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL DRAUDIMO PREKIAUTI ALKOHOLINIAIS GĖRIMAIS** **NURODYTU ATSTUMU**

2016 m. kovo 30 d. Nr. T1-101

Klaipėda

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos alkoholio kontrolės įstatymo 18 straipsnio 3 dalies 1 punktu, siekdama apsaugoti visuomenės saugumą, viešąjį interesą ir (ar) viešąją tvarką ir atsižvelgdama į gautus sveikatos priežiūros, ugdymo įstaigų, religinių bendruomenių ir policijos vadovybės rašytinius prašymus, Klaipėdos miesto savivaldybės taryba nusprendžia:

1. Uždrausti prekiauti alkoholiniais gėrimais:

1.1. prie VšĮ Klaipėdos senamiesčio pirminės sveiktos priežiūros centro teritorijos – 50 m atstumu (adresas: H. Manto g. 49, Klaipėda);

1.2. prie Klaipėdos apskrities vyriausiojo policijos komisariato teritorijos – 100 m atstumu (adresai: Kauno g. 6, Tilžės g. 34, Taikos pr. 117, Klaipėda);

1.3. prie Klaipėdos suaugusiųjų gimnazijos teritorijos – 100 m atstumu (adresas: I. Simonaitytės g. 24, Klaipėda);

1.4. prie Klaipėdos regos ugdymo centro teritorijos – 500 m atstumu (adresas: Baltijos pr. 31, Klaipėda);

1.5. prie Klaipėdos lopšelio-darželio „Liepaitė“ teritorijos – 500 m atstumu (adresas: Baltijos pr. 17, Klaipėda);

1.6. prie Telšių vyskupijos Klaipėdos Marijos Taikos karalienės bažnyčios teritorijos – 50 m atstumu (adresas: Rumpiškės g. 6, Klaipėda);

1.7. prie Lietuvos kariuomenės Karinių jūrų pajėgų teritorijos – 100 m atstumu (adresai: Naujoji Uosto g. 24, Skirvytės g. 1, Vėtros g. 3A, Klaipėda).

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.

|  |  |
| --- | --- |
| Savivaldybės meras  |  |

|  |  |
| --- | --- |
| Teikėjas – Savivaldybės administracijos direktorius | Saulius Budinas |

Parengė

Licencijų, leidimų ir vartotojų teisių apsaugos skyriaus vyriausioji specialistė

Asta Šnepetienė, tel. 39 61 23

2016-03-24